2019 yil 16 fevral kuni noma’lum shaxs Jizzax viloyatining Zomin tumanida yashovchi X.S.ning uyiga ochiq qolgan darvoza orqali kirib, xonasidan umumiy qiymati 7 300 000 so‘mlik zargarlik buyumlarini o‘g‘irlab ketgan. O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabarida aytilishicha, ko‘rilgan choralar natijasida ushbu jinoyatni Zomin tumani Nurlikent mahallasida yashovchi O.A. (ayol) sodir etganligi aniqlanib, ushlangan. Holat yuzasidan jinoyat ishi qo‘zg‘atilib, tergov harakatlari olib borilmoqda, deyiladi xabarda.